title: Propunere de decizie a Consiliului privind existenţa unui deficit excesiv în Finlanda

text:
     RO

RO        RO
 ---pagebreak---      COMISIA EUROPEANĂ

                                    Bruxelles, 15.6.2010
                                    SEC(2010) 746 final

                        Propunere de

                DECIZIE A CONSILIULUI

      privind existența unui deficit excesiv în Finlanda

RO                                                         RO
 ---pagebreak---                                             EXPUNERE DE MOTIVE

     1.       APLICAREA PACTULUI DE STABILITATE șI CREșTERE ÎN SITUAțIA DE CRIZĂ
              ACTUALĂ

     Numeroase state membre ale UE se confruntă în prezent cu deficite publice care depășesc
     valoarea de referință de 3% din PIB stabilită în tratat. Deteriorarea adesea gravă a deficitului
     și situația datoriei trebuie analizate în contextul crizei financiare mondiale și al încetinirii
     economice fără precedent din 2008-2009. Mai mulți factori sunt în joc. În primul rând,
     încetinirea economică atrage după sine diminuarea veniturilor fiscale și creșterea cheltuielilor
     cu prestațiile sociale (de exemplu, ajutorul de șomaj). În al doilea rând, recunoscând rolul
     important pe care îl joacă politicile bugetare în situația economică extraordinară actuală,
     Comisia a propus măsuri de stimulare fiscală în Planul european de redresare economică
     (PERE) din noiembrie 2008, aprobat de Consiliul European în decembrie. Acest plan
     precizează că măsurile de stimulare trebuie să fie oportune, specifice și temporare și de
     asemenea diferențiate de la un stat membru la altul, în funcție de poziția fiecăruia din punctul
     de vedere al sustenabilității finanțelor publice și al competitivității; în plus, măsurile trebuie
     abandonate odată cu ameliorarea condițiilor economice. În fine, mai multe țări au luat măsuri
     pentru stabilizarea sectorului financiar, printre care și măsuri cu impact asupra situației
     datoriei sau care reprezintă un risc de creștere a deficitului și a datoriei în viitor, cu toate că o
     parte a costurilor aferente sprijinului guvernamental ar putea fi recuperate ulterior.

     Potrivit Pactului de stabilitate și creștere, Comisia are obligația de a iniția procedura de deficit
     excesiv (PDE) ori de câte ori deficitul unui stat membru depășește valoarea de referință de 3%
     din PIB. Modificările aduse pactului în 2005 aveau obiectivul de a garanta că în special
     situația economică și bugetară este pe deplin luată în considerare în toate etapele PDE. Astfel,
     Pactul de stabilitate și creștere constituie cadrul care sprijină politicile guvernamentale pentru
     o revenire rapidă la poziții bugetare solide ținând cont de situația economică și asigură așadar
     sustenabilitatea pe termen lung a finanțelor publice.

     2.       ETAPE ANTERIOARE ALE PROCEDURII DE DEFICIT EXCESIV

     Articolul 126 din Tratatul privind funcționarea Uniunii Europene prevede o procedură de
     deficit excesiv (PDE). Această procedură este detaliată în Regulamentul (CE) nr. 1467/97 al
     Consiliului privind accelerarea și clarificarea aplicării procedurii de deficit excesiv1, care face
     parte din Pactul de stabilitate și creștere.

     În conformitate cu articolul 126 alineatul (2) din tratat, Comisia urmărește respectarea
     disciplinei bugetare pe baza a două criterii: (a) dacă raportul dintre deficitul public planificat
     sau efectiv și produsul intern brut (PIB) depășește valoarea de referință de 3% (cu excepția
     cazului în care raportul s-a diminuat în mod semnificativ și continuu și a atins un nivel
     apropiat de valoarea de referință, sau depășirea valorii de referință este excepțională și
     temporară, iar raportul rămâne apropiat de valoarea de referință); și (b) dacă raportul dintre
     datoria publică și PIB depășește valoarea de referință de 60% (cu excepția cazului în care

     1
             JO L 209, 2.8.1997, p.6. Raportul ia în considerare și documentul „Specificații privind punerea în
             aplicare a Pactului de stabilitate și creștere și orientări referitoare la forma și conținutul programelor de
             stabilitate și convergență”, aprobate de Consiliul ECOFIN la 10 noiembrie 2009, disponibil la adresa
             http://ec.europa.eu/economy_finance/sgp/legal_texts/index_en.htm.

RO                                                           2                                                               RO
 ---pagebreak---      raportul se diminuează suficient și se apropie de valoarea de referință într-un ritm
     satisfăcător).

     Articolul 126 alineatul (3) prevede că, în cazul în care un stat membru nu respectă cerințele
     acestor criterii sau ale unuia dintre ele, Comisia trebuie să elaboreze un raport. Acest raport
     „examinează, de asemenea, dacă deficitul public depășește cheltuielile publice de investiții și
     ține seama de toți ceilalți factori relevanți, inclusiv de poziția economică și bugetară pe
     termen mediu a statului membru.”

     Pe baza datelor notificate de autoritățile finlandeze în aprilie 2010 și ținând seama de
     previziunile serviciilor Comisiei din primăvara anului 20102, Comisia a adoptat la 12 mai
     2010 un raport privind Finlanda în temeiul articolului 126 alineatul (3)3.

     Ulterior, în conformitate cu articolul 126 alineatul (4), Comitetul economic și financiar a
     formulat un aviz asupra raportului Comisiei la [27 mai 2010].

     3.       EXISTENțA UNUI DEFICIT EXCESIV

     Conform notificării din cadrul procedurii de deficit excesiv, nivelul deficitului public al
     Finlandei este prognozat să atingă 4,1% din PIB în 2010, depășind astfel valoarea de referință
     de 3% din PIB. În raportul întocmit în temeiul articolului 126 alineatul (3), Comisia a
     considerat că deficitul planificat nu a este apropiat de valoarea de referință de 3% din PIB. Al
     treilea buget suplimentar prezentat de Ministerul Finanțelor Parlamentului la 14 mai 2010
     sugerează că veniturile fiscale din 2010 ar putea depăși cu 0,5% din PIB valoarea prognozată,
     în principal datorită creșterii impozitelor pe profit. Aceasta indică posibilitatea ca situația
     finanțelor publice să fie mai bună decât cea prognozată în prezent, dar, de vreme ce nu a fost
     efectuată nici o actualizare completă a previziunilor privind finanțele publice, ținta de deficit
     pentru 2010 nu a fost modificată oficial iar evaluarea actuală rămâne valabilă. Depășirea
     așteptată a valorii de referință poate fi considerată excepțională în sensul dispozițiilor din
     tratat și din Pactul de stabilitate și creștere. Concret, ea este o consecință a unei încetiniri
     semnificative a activității economice în sensul dispozițiilor tratatului și ale Pactului de
     stabilitate și creștere, precum și a măsurilor de stimulare adoptate ca răspuns la încetinirea
     creșterii economice în conformitate cu Planul european de redresare economică. Conform
     previziunilor serviciilor Comisiei din primăvara anului 2010, PIB-ul real s-a contractat cu
     7,8% în 2009 iar în 2010 se va redresa cu 1,4%. În plus, depășirea prognozată a valorii de
     referință poate fi considerată temporară. Conform previziunilor serviciilor Comisiei din
     primăvara anului 2010, deficitul va scădea sub valoarea de referință în 2011, susținut de
     viitoarea redresare economică. Criteriul deficitului prevăzut de tratat nu este îndeplinit.

     Potrivit notificării din cadrul PDE, datoria publică brută rămâne sub valoarea de referință de
     60% din PIB, la 49,9% din PIB în 2010. Conform previziunilor serviciilor Comisiei din
     primăvara anului 2010, ponderea datoriei este estimată la 50,5% din PIB în 2010 și urmează
     să crească la 54,9% din PIB în 2011. Criteriul datoriei din tratat este îndeplinit.

     2
            În conformitate cu Regulamentul (CE) nr. 479/2009 al Consiliului, statele membre trebuie să raporteze
            Comisiei nivelurile planificate și efective ale deficitului public și ale datoriei de două ori pe an. Cea mai
            recentă notificare a Finlandei poate fi găsită la:
            http://epp.eurostat.ec.europa.eu/portal/page/portal/government_finance_statistics/excessive_deficit/edp_
            notification_tables.
     3
            Toate documentele privind PDE pentru Finlanda pot fi găsite pe următorul site web:
            http://ec.europa.eu/economy_finance/sgp/deficit/countries/index_en.htm.

RO                                                          3                                                               RO
 ---pagebreak---      În conformitate cu dispozițiile tratatului și ale Pactului de stabilitate și creștere, Comisia a
     analizat în raportul său și „factorii relevanți”. Conform Pactului de stabilitate și creștere,
     acești factori pot fi luați în considerare în etapele premergătoare deciziei privind existența
     unui deficit excesiv numai dacă deficitul îndeplinește dubla condiție a proximității față de
     valoarea de referință și a caracterului temporar. În cazul Finlandei, această dublă condiție nu
     este îndeplinită. Analizați izolat, factorii relevanți în cazul de față par să fie relativ favorabili,
     datorită antecedentelor pozitive ale politicii fiscale din Finlanda.

     Avizul Comitetului economic și financiar, formulat în conformitate cu articolul 126
     alineatul (4) din tratat, concordă cu evaluarea din raportul întocmit de Comisie în temeiul
     articolului 126 alineatul (3).

     Comisia, luând în considerare raportul său întocmit în temeiul articolului 126 alineatul (3) și
     avizul emis de Comitetul economic și financiar în temeiul articolului 126 alineatul (4),
     consideră că în Finlanda există un deficit excesiv. Avizul adoptat în acest sens de Comisie la
     [15 iunie 2010] este adresat Consiliului în conformitate cu articolul 126 alineatul (5). Comisia
     propune Consiliului să decidă în conformitate cu acest aviz, în temeiul articolului
     126 alineatul (6). De asemenea, Comisia transmite Consiliului o recomandare pentru o
     recomandare a Consiliului adresată Finlandei în conformitate cu articolul 126 alineatul (7),
     pentru a pune capă situației de deficit excesiv.

     4.       RECOMANDĂRI PENTRU A PUNE CAPĂT SITUAțIEI DE DEFICIT EXCESIV

     În conformitate cu articolul 3 alineatul (4) din Regulamentul (CE) nr. 1467/97 al Consiliului,
     recomandarea Consiliului emisă în temeiul articolului 126 alineatul (7) trebuie să stabilească
     un termen de cel mult șase luni în care statul membru în cauză să întreprindă acțiuni eficiente
     și un termen pentru corectarea deficitului excesiv care „trebuie să se încheie în anul ce
     urmează după identificarea sa, cu excepția cazului în care există circumstanțe speciale”.
     Articolul 2 alineatul (6) din regulament implică faptul că, pentru a stabili dacă există
     circumstanțe speciale, trebuie să se țină seama de „factorii relevanți” examinați în raportul
     întocmit de Comisie în temeiul articolului 126 alineatul (3) din tratat. Potrivit
     articolului 3 alineatul (4) din același regulament, Consiliul trebuie să recomande statului
     membru să realizeze „o îmbunătățire anuală minimă de cel puțin 0,5% din PIB ca valoare de
     referință, în soldul său ajustat ciclic, din care se deduc măsurile punctuale și cele temporare,
     pentru a garanta realizarea corectării deficitului excesiv în termenul limită prevăzut de
     recomandare”.

     În cazul Finlandei, factorii relevanți, definiți la articolul 2 alineatul (3) din Regulamentul (CE)
     nr. 1467/97 și analizați în raportul întocmit de Comisie în conformitate cu
     articolul 124 alineatul (3), sunt considerați favorabili. Cu toate acestea, ei nu sugerează
     existența unor circumstanțe speciale care să justifice abaterea de la termenul limită standard
     pentru corectarea deficitului. Concret, potrivit previziunilor serviciilor Comisiei din primăvara
     anului 2010, nivelul deficitului public se va diminua, ajungând puțin sub valoarea de referință
     de 3% în 2011 în condițiile menținerii politicilor actuale. În acest context, este oportun să se
     permită autorităților finlandeze implementarea măsurilor fiscale planificate în 2010, garantând
     în același timp că încălcarea planificată a valorii de referință de 3% din PIB rămâne limitată și
     temporară. Autoritățile trebuie să precizeze măsurile care asigură continuarea corectării
     planificate a deficitului excesiv în 2011.

RO                                                     4                                                      RO
 ---pagebreak---      O supraveghere mai atentă în cadrul PDE, care pare necesară ținând cont și de termenul limită
     acordat pentru corectarea deficitului excesiv, va necesita o monitorizare periodică și în timp
     util a progreselor înregistrate în implementarea strategiei de consolidare fiscală pentru a
     asigura corectarea deficitului excesiv. În aceste condiții, ar fi util ca în versiunea actualizată a
     programului de stabilitate al Finlandei din 2011, un capitol separat să fie consacrat acestei
     chestiuni.

     Tabel comparativ al principalelor previziuni macroeconomice și bugetare
                                                                          2007       2008       2009       2010         2011
                                          COM primăvara 2010               4,9        1,2       -7,8        1,4          2,1
                  PIB real                 Min. Fin. primăvara
                (variație %)                      2010                     4,9        1,2        -7,8        1,1         2,1
                                          COM primăvara 2010 1              5         4.1         -5        -4,6        -3,8
               Output gap                  Min. Fin. primăvara
           (% din PIB potențial)                  2010                    n.a.       n.a.        n.a.       n.a.        n.a.
                                          COM primăvara 2010              5,2        4,2         -2,2       -3,8        -2,9
          Soldul bugetului general         Min. Fin. primăvara
                (% din PIB)                       2010                     5,2        4,1        -2,4       -4,2        -2,2
                                          COM primăvara 2010               6,7        5,6         -1        -2,6        -1,7
                Sold primar                Min. Fin. primăvara
                (% din PIB)                       2010                    n.a.       n.a.        n.a.       n.a.        n.a.
                                          COM primăvara 2010              2,6        2,1         0,3        -1,4         -1
             Sold ajustat ciclic           Min. Fin. primăvara
               (% din PIB)                        2010                    n.a.       n.a.        n.a.       n.a.        n.a.
                                          COM primăvara 2010              2,6        2,1         0,4        -1,3         -1
              Sold structural2             Min. Fin. primăvara
               (% din PIB)                        2010                    n.a.       n.a.        n.a.       n.a.        n.a.
                                          COM primăvara 2010              35,2       34,2         44        50,5        54,9
           Datorie publică brută           Min. Fin. primăvara
               (% din PIB)                        2010                    35,2       34,2        44         49,9        51,7
      Observații:
      1
       Pe baza unei creșteri potențiale estimate de 2,2%, 2,1%, 1,1%, 1,0% și, respectiv, 1,3% în perioada 2007-2011.
      2
        Sold ajustat ciclic, excluzând măsurile one-off și alte măsuri temporare. Măsurile one-off și alte măsuri temporare
      reprezintă 0,1% din PIB în 2009 și 0,2% din PIB în 2010, ambele cu efect de creștere a deficitului, în conformitate cu
      previziunile serviciilor Comisiei din primăvara anului 2010.

      Surse:
      Prognoza Ministerului Finanțelor din primăvara anului 2010; previziunile serviciilor Comisiei din primăvara anului
      2010 (COM); calculele serviciilor Comisiei.

RO                                                                5                                                            RO
 ---pagebreak---                                                  Propunere de

                                          DECIZIE A CONSILIULUI

                             privind existența unui deficit excesiv în Finlanda

     CONSILIUL UNIUNII EUROPENE,

     având în vedere Tratatul              privind   funcționarea   Uniunii   Europene,   în   special
     articolul 126 alineatul (6),

     având în vedere propunerea Comisiei Europene,

     având în vedere observațiile prezentate de Finlanda,

     întrucât:

     (1)    În conformitate cu articolul 126 din Tratatul privind funcționarea Uniunii Europene,
            statele membre trebuie să evite deficitele publice excesive.

     (2)    Pactul de stabilitate și creștere are la bază obiectivul unor finanțe publice sănătoase ca
            mijloc de consolidare a condițiilor pentru stabilitatea prețurilor și pentru o creștere
            puternică și durabilă, care să contribuie la crearea de locuri de muncă.

     (3)    Procedura de deficit excesiv (PDE) prevăzută la articolul 126 din tratat, clarificată prin
            Regulamentul (CE) nr. 1467/97 al Consiliului privind accelerarea și clarificarea
            aplicării procedurii de deficit excesiv4 (care face parte din Pactul de stabilitate și
            creștere) prevede adoptarea unei decizii privind existența unui deficit excesiv.
            Protocolul privind procedura de deficit excesiv anexat la tratat prevede dispoziții
            suplimentare referitoare la aplicarea procedurii de deficit excesiv. Regulamentul (CE)
            nr. 479/2009 al Consiliului 5 prevede norme și definiții detaliate pentru aplicarea
            dispozițiilor respectivului protocol.

     (4)    Reforma din 2005 a Pactului de stabilitate și creștere a căutat să-i întărească
            eficacitatea și bazele economice, precum și să protejeze sustenabilitatea finanțelor
            publice pe termen lung. Ea a avut ca obiectiv garantarea faptului că situația economică
            și bugetară este pe deplin luată în considerare în toate etapele PDE. Astfel, Pactul de
            stabilitate și creștere constituie cadrul care sprijină politicile guvernamentale pentru o
            revenire rapidă la poziții bugetare solide ținând cont de situația economică.

     4
             JO L 209, 2.8.1997, p. 6.
     5
             JO L 145, 10.6.2009, p. 1.

RO                                                     6                                                 RO
 ---pagebreak---      (5)   Potrivit articolului 126 alineatul (5) din tratat, Comisia adresează Consiliului un aviz
           în cazul în care consideră că într-un stat membru există sau poate să apară un deficit
           excesiv. Luând în considerare raportul său întocmit în conformitate cu
           articolul 126 alineatul (3) din tratat și avizul emis de Comitetul economic și financiar
           în conformitate cu articolul 126 alineatul (4), Comisia a concluzionat că în Finlanda
           există un deficit excesiv. În consecință, la [15 iunie 2010]6, Comisia a transmis
           Consiliului un aviz în acest sens cu privire la Finlanda.

     (6)   În conformitate cu articolul 126 alineatul (6) din tratat, Consiliul trebuie să ia în
           considerare orice eventuale observații ale statului membru în cauză, înainte de a
           decide, pe baza unei evaluări globale, dacă există sau nu un deficit excesiv. În cazul
           Finlandei, evaluarea globală conduce la concluziile expuse în cele ce urmează.

     (7)   Conform datelor comunicate de autoritățile finlandeze în aprilie 2010, nivelul
           deficitului public al Finlandei este planificat să atingă 4,1% din PIB în 2010, depășind
           astfel valoarea de referință de 3% din PIB. Chiar dacă al treilea buget suplimentar
           prezentat de Ministerul Finanțelor Parlamentului la 14 mai 2010 sugerează că
           veniturile fiscale din 2010 ar putea depăși valoarea prognozată, aceasta nu a modificat
           oficial ținta de deficit. Deficitul planificat nu se situează aproape de valoarea de
           referință de 3% din PIB, dar depășirea planificată a valorii de referință poate fi
           calificată drept excepțională, în sensul dispozițiilor tratatului și ale Pactului de
           stabilitate și creștere. În special, aceasta este o consecință a unei încetiniri
           semnificative a creșterii economice în sensul dispozițiilor tratatului și ale Pactului de
           stabilitate și creștere. În plus, depășirea prognozată a valorii de referință poate fi
           considerată temporară. Conform previziunilor serviciilor Comisiei din primăvara
           anului 2010, deficitul va scădea sub valoarea de referință în 2011, susținut de viitoarea
           redresare economică. Criteriul deficitului prevăzut de tratat nu este îndeplinit.

     (8)   Conform datelor comunicate în aprilie 2010 de către autoritățile finlandeze, datoria
           publică brută se situează sub valoarea de referință de 60% din PIB, și anume la 49,9%
           din PIB în 2010. Previziunile serviciilor Comisiei din primăvara anului 2010 indică o
           rată a datoriei de 50,5% din PIB în 2010, care urmează să crească la 54,9% din PIB în
           2011, valoarea situată sub cea de referință de 60% din PIB. Criteriul datoriei din tratat
           este îndeplinit.

     (9)   În conformitate cu articolul 2 alineatul (4) din Regulamentul (CE) nr. 1467/97 al
           Consiliului, „factori relevanți” pot fi luați în considerare în etapele premergătoare
           deciziei Consiliului privind existența unui deficit excesiv adoptată în conformitate cu
           articolul 126 alineatul (6) numai dacă este îndeplinită dubla condiție ca deficitul să
           rămână apropiat de valoarea de referință și ca depășirea valorii de referință să fie
           temporară. Această dublă condiție nu este îndeplinită în cazul Finlandei. Prin urmare,
           în etapele care conduc la adoptarea prezentei decizii nu sunt luați în considerare
           factorii relevanți.

     6
           Toate documentele privind PDE pentru Finlanda pot fi găsite pe următorul site web:
           http://ec.europa.eu/economy_finance/sgp/deficit/countries/index_en.htm.

RO                                                      7                                              RO
 ---pagebreak---      ADOPTĂ PREZENTA DECIZIE:

                                               Articolul 1

     În urma unei evaluări globale rezultă că în Finlanda există un deficit excesiv.

                                               Articolul 2

     Prezenta decizie se adresează Republicii Finlanda.

     Adoptată la Bruxelles,

                                                  Pentru Consiliu
                                                  Președintele
                                                  […]

RO                                                  8                                  RO


				|

		52012PC0654

			Propunere de DECIZIE A CONSILIULUI de autorizare a Belgiei să aplice o măsură specială de derogare de la articolul 285 din Directiva 2006/112/CE privind sistemul comun al taxei pe valoarea adăugată /* COM/2012/0654 final - 2012/0312 (NLE) */

			   	EXPUNERE DE MOTIVE
1.           CONTEXTUL PROPUNERII
Motivele și obiectivele propunerii
În conformitate cu articolul 395 alineatul (1)
din Directiva 2006/112/CE din 28 noiembrie 2006 privind sistemul comun al taxei
pe valoarea adăugată[1]
(denumită în continuare „directiva TVA”), Consiliul, hotărând în unanimitate la
propunerea Comisiei, poate autoriza orice stat membru să aplice măsuri speciale
de derogare de la dispozițiile directivei respective, pentru a simplifica
procedura de colectare a TVA sau pentru a preveni anumite forme de evaziune
fiscală sau de fraudă.
Prin scrisoarea înregistrată de Comisie la
data de 21 iunie 2012, Belgia a solicitat o autorizație pentru a introduce o
măsură de scutire pentru persoanele impozabile a căror cifră de afaceri anuală
nu depășește 25 000 EUR. În conformitate cu articolul 395 alineatul
(2) din directiva TVA, Comisia a informat celelalte state membre, prin
scrisoarea din 13 septembrie 2012, cu privire la solicitarea înaintată de
Belgia. Prin scrisoarea din 17 septembrie 2012, Comisia a comunicat Belgiei
faptul că deține toate informațiile necesare pentru a analiza cererea.
Contextul general
Titlul XII capitolul 1 din directiva TVA
prevede posibilitatea ca statele membre să aplice regimuri speciale pentru
întreprinderile mici, printre care și scutirea persoanelor impozabile a căror
cifră de afaceri anuală se situează sub un anumit plafon. Această scutire
implică faptul că o persoană impozabilă nu este obligată să perceapă TVA pentru
livrările sale și, în consecință, nu poate deduce TVA aferentă achizițiilor
sale.
În temeiul articolului 285 din directiva
TVA, statele membre care nu au făcut uz de dispozițiile articolului 14 din
Directiva 67/228/CEE[2]
a Consiliului, pot acorda scutiri persoanelor impozabile care nu depășesc
pragul de 5 000 EUR.
În actualul climat economic și politic,
guvernul Belgiei ar dori să ridice acest prag până la 25 000 EUR, cu
posibilitatea creșterii lui pentru a-și menține valoarea în termeni reali.
Introducerea acestui prag va simplifica regimul privind TVA pentru
întreprinderile mici și va reduce în mod semnificativ sarcinile
întreprinderilor care pot beneficia de acest regim deoarece le va scuti de o
mare parte din obligațiile aferente impuse de regimul normal privind TVA.
Sistemul ar urma să fie opțional pentru persoanele impozabile. Conform
autorităților belgiene, aproximativ 1 % dintre persoanele impozabile
vor utiliza acest regim, prin urmare efectul asupra bugetului va fi minim
(aproximativ 0,2 %).
Dispoziții în vigoare în domeniul
propunerii
În 2004, Comisia a prezentat o propunere
[COM(2004) 728 final] care vizează creșterea la 100 000 EUR a plafonului
cifrei de afaceri anuale sub care statele membre pot exonera persoanele
impozabile de la plata TVA.
Coerența cu alte politici și obiective ale
Uniunii
Nu se aplică.
2.           REZULTATELE CONSULTĂRILOR CU PĂRȚILE
INTERESATE ȘI ALE EVALUĂRII IMPACTULUI
Consultarea părților interesate
Nu se aplică.
Obținerea și utilizarea avizului experților
externi
Nu a fost necesar să se recurgă la experți
externi.
Evaluarea impactului
Propunerea de decizie a Consiliului vizează
introducerea unei măsuri de simplificare prin care întreprinderile cu o cifră
de afaceri anuală care nu depășește 25 000 EUR sunt scutite de multe
din obligațiile privind TVA, având astfel un potențial impact pozitiv.
Având în vedere domeniul restrâns de aplicare
al derogării și perioada sa de aplicare redusă, amploarea impactului va fi, în
orice caz, limitată.
3.           ELEMENTELE JURIDICE ALE PROPUNERII
Rezumatul acțiunii propuse
Autorizarea Belgiei de a introduce o măsură de
derogare de la directiva TVA referitoare la o măsură de simplificare pentru
întreprinderile cu o cifră de afaceri anuală care nu depășește
25 000 EUR.
Temeiul juridic
Articolul 395 din directiva TVA.
Principiul subsidiarității
Propunerea intră în sfera competenței
exclusive a Uniunii Europene. În consecință, principiul subsidiarității nu se
aplică.
Principiul proporționalității
Propunerea respectă principiul
proporționalității din motivele expuse mai jos.
Decizia se referă la o autorizare acordată
unui stat membru la solicitarea acestuia și nu constituie o obligație.
Având în vedere sfera de aplicare limitată a
derogării, măsura specială este proporțională cu obiectivul urmărit.
Alegerea instrumentelor:
Instrument propus: decizie a Consiliului.
În conformitate cu articolul 395 din directiva
TVA, derogarea de la normele comune este posibilă numai cu autorizarea din
partea Consiliului, hotărând în unanimitate la propunerea Comisiei. În plus, o
decizie a Consiliului este cel mai adecvat instrument, deoarece poate fi
adresată unui singur stat membru.
4.           IMPLICAȚII BUGETARE
Propunerea nu are implicații asupra
bugetului UE, deoarece Belgia va efectua un calcul de compensare în
conformitate cu articolul 6 din Regulamentul (CEE, EURATOM) 1553/89
al Consiliului.
5.           ELEMENTE OPȚIONALE
Clauza de reexaminare / de revizuire / privind
încetarea de drept a efectelor juridice
Propunerea conține o clauză privind încetarea
de drept a efectelor juridice.
2012/0312 (NLE)
Propunere de
DECIZIE A CONSILIULUI
de autorizare a Belgiei să aplice o măsură
specială de derogare de la articolul 285 din Directiva 2006/112/CE privind
sistemul comun al taxei pe valoarea adăugată
CONSILIUL UNIUNII EUROPENE,
având în vedere Tratatul privind funcționarea
Uniunii Europene,
având în vedere Directiva 2006/112/CE a
Consiliului din 28 noiembrie 2006 privind sistemul comun al taxei pe valoarea
adăugată[3],
în special articolul 395 alineatul (1),
având în vedere propunerea Comisiei Europene,
întrucât:
(1)       Printr-o scrisoare
înregistrată de Comisie la data de 21 iunie 2012, Belgia a solicitat
autorizarea unei măsuri de derogare de la articolul 285 din Directiva
2006/112/CE, în scopul introducerii unei măsuri speciale de scutire de la plata
taxei pe valoarea adăugată (TVA) a persoanelor impozabile a căror cifră de
afaceri anuală nu depășește 25 000 EUR. Prin această măsură,
persoanele impozabile respective ar urma să fie scutite parțial sau total de
obligațiile privind TVA menționate în titlul XI capitolele 2-6 din Directiva
2006/112/CE.
(2)       Prin scrisoarea din 13
septembrie 2012, Comisia a informat celelalte state membre cu privire la
cererea depusă de Belgia. Prin scrisoarea din 17 septembrie 2012, Comisia a
comunicat Belgiei faptul că deține toate informațiile necesare pentru a analiza
cererea.
(3)       În temeiul
articolului 285 din Directiva 2006/112/CE, statele membre care nu au făcut
uz de dispozițiile articolului 14 din Directiva 67/228/CEE[4] a Consiliului pot acorda
scutiri persoanelor impozabile a căror cifră de afaceri nu depășește
5 000 EUR. Belgia a solicitat ca acest prag să fie ridicat la
25 000 EUR.
(4)       Un prag mai ridicat pentru
regimul special destinat întreprinderilor mici constituie o măsură de
simplificare, deoarece ar putea reduce semnificativ obligațiile celor mai mici
întreprinderi în ceea ce privește TVA. Acest regim special este opțional pentru
persoanele impozabile.
(5)       Comisia a inclus în
propunerea sa de directivă care vizează simplificarea obligațiilor privind taxa
pe valoarea adăugată din 29 octombrie 2004[5]
dispoziții al căror obiect este acela de a permite statelor membre stabilirea
plafonului cifrei de afaceri anuale pentru regimul de scutire de la plata TVA
la cel mult 100 000 EUR sau echivalentul în moneda națională, această sumă
putând fi reactualizată anual. Solicitarea prezentată de Belgia este în
concordanță cu această propunere.
(6)       Derogarea nu are niciun
impact asupra resurselor proprii ale Uniunii provenite din TVA și va avea doar
un efect neglijabil asupra veniturilor totale din taxe ale statului membru,
colectate în etapa de consum final,
ADOPTĂ PREZENTA DECIZIE:
Articolul 1
Prin derogare de la articolul 285 din
Directiva 2006/112/CE, Belgia este autorizată să scutească de la plata TVA
persoanele impozabile a căror cifră de afaceri anuală nu depășește 25 000
EUR.
Belgia poate majora acest plafon pentru a
menține valoarea scutirii în termeni reali.
Articolul 2
Prezenta decizie se aplică până la data
intrării în vigoare a unei directive de modificare a valorii plafonului cifrei
de afaceri anuale până la care persoanele impozabile pot beneficia de scutire
de la plata TVA sau până la 31 decembrie 2015, oricare dată este prima.
Prezenta decizie intră în vigoare în ziua
următoare datei publicării în Jurnalul Oficial al Uniunii Europene.
Articolul 3
Prezenta decizie se adresează Regatului
Belgiei.
Adoptat la Bruxelles,
                                                                       Pentru
Consiliu
                                                                       Președintele
[1]               JO L 347, 11.12.2006, p. 1.
[2]               JO 71, 14.4.1967, p. 1303–1312.
[3]               JO L 347, 11.12.2006, p. 1.
[4]               JO 71, 14.4.1967, p. 1303–1312.
[5]               COM(2004) 728 final.


Anunţ juridic important

|

52009PC0587

Propunere de decizie a Consiliului privind poziţia care urmează a fi adoptată de către Comunitate în legătură cu propunerea de modificare a Convenţiei vamale privind transportul internaţional de mărfuri sub acoperirea carnetelor TIR (Convenţia TIR din 1975)  /* COM/2009/0587 final */

	[pic] | COMISIA COMUNITĂȚILOR EUROPENE |Bruxelles, 29.10.2009COM(2009)587 finalPropunere deDECIZIE A CONSILIULUIprivind poziția care urmează a fi adoptată de către Comunitate în legătură cu propunerea de modificare a Convenției vamale privind transportul internațional de mărfuri sub acoperirea carnetelor TIR (Convenția TIR din 1975)EXPUNERE DE MOTIVE1. CONTEXTUL PROPUNERII1.1. Motivele și obiectivele propuneriiConvenția vamală privind transportul internațional de mărfuri sub acoperirea carnetelor TIR (Convenția TIR) din 14 noiembrie 1975 a fost aprobată, în numele Comunității Economice Europene, prin Regulamentul (CEE) nr. 2112/78 al Consiliului. Convenția a intrat în vigoare în Comunitate la 20 iunie 1983.Propunerea de decizie vizează adoptarea de către Comunitate a celor mai recente modificări aduse Convenției TIR și convenite de Grupul de lucru CEE-ONU privind problemele vamale care vizează transporturile.1.2. Contextul generalConvenția TIR, care este administrată de Comisia Economică pentru Europa a ONU (CEE-ONU) cu sediul la Geneva, a instituit o procedură privind tranzitul vamal pentru transportul internațional rutier de mărfuri. Convenția permite ca mărfurile care se află sub regim suspensiv vamal și fiscal să traverseze frontierele internaționale cu un minimum de intervenție în momentul tranzitului din partea autorităților vamale. Prin diminuarea obstacolelor tradiționale apărute în calea circulației internaționale a mărfurilor, sistemul TIR încurajează dezvoltarea comerțului internațional. Prin reducerea duratei tranzitului, acesta permite realizarea de economii substanțiale în ceea ce privește costurile de transport. Cel mai important avantaj al sistemului este faptul că, prin intermediul lanțului internațional de garanție, Convenția TIR permite un acces relativ simplu la garanțiile necesare.Grupul de lucru CEE-ONU privind problemele vamale care vizează transporturile a recunoscut că sunt necesare anumite modificări ale Convenției TIR. Modificările vizează partea I din anexa 9 la Convenția TIR. Partea în cauză privește procesul de autorizare a asociațiilor pentru ca acestea să elibereze carnete TIR și să se constituie garante. Grupul de lucru a hotărât să reorganizeze această parte a convenției și să adauge anumite elemente noi care există în practică, dar care nu au fost niciodată definite în mod clar de textul juridic. Potrivit propunerii, asociațiile vor fi obligate să prezinte autorităților competente copii legalizate și conforme cu textul integral al contractului de asigurare globală încheiat între acestea și asigurătorii globali internaționali. Asociațiile trebuie în prezent să informeze organizația internațională în legătură cu cererile de plată care le-au fost adresate de autoritățile vamale. În plus, sistemul TIR este acum accesibil altor asociații decât cele care reprezintă interesele sectorului transportului.1.3. Dispoziții în vigoare în domeniul propuneriiPartea I din anexa 9 la Convenția TIR.1.4. Coerența cu celelalte politici și obiective ale UniuniiPropunerea de decizie este în conformitate cu politica comună în domeniul comerțului și transportului. Prin facilitarea transportului rutier, sistemul TIR permite ca mărfurile să se deplaseze, traversând teritoriile celor 68 de părți contractante, cu un minimum de intervenții din partea administrațiilor vamale și oferă, prin intermediul unui lanț internațional de garanție, un acces relativ simplu la garanțiile necesare. Simplificările realizate prin intermediul Convenției TIR sunt în conformitate cu Strategia de la Lisabona revizuită.2. CONSULTAREA PăRțILOR INTERESATE șI EVALUAREA IMPACTULUI2.1. Consultarea părților interesateMetodele de consultare, principalele sectoare vizate și profilul general al respondențilorAu avut loc consultări pe marginea propunerii cu Uniunea Internațională a Transporturilor Rutiere, IRU. Consultările au avut loc în cadrul reuniunilor Comitetului Codului Vamal și al sesiunilor Grupului de lucru CEE-ONU privind problemele vamale care vizează transporturile.Sinteza răspunsurilor și modul în care acestea au fost luate în considerareAviz favorabil.2.2. Obținerea și utilizarea expertizeiNu a fost necesară consultanță externă.2.3. Evaluarea impactuluiModificările propuse nu schimbă fondul părții I din anexa 9 la Convenția TIR, ci îl reorganizează astfel încât procedura de autorizare a asociațiilor pentru ca acestea să elibereze carnete TIR și să se constituie garante să fie mai ușor de înțeles și de aplicat. În plus, au fost adăugate anumite elemente noi. În conformitate cu articolul 1 din partea I a anexei 9, sistemul TIR este acum accesibil altor asociații decât cele care reprezintă interesele sectorului transportului. Obligația asociațiilor de a prezenta autorităților competente copii legalizate și conforme cu textul integral al contractului de asigurare globală încheiat între acestea și asigurătorii globali internaționali este introdusă în această parte a anexei 9. Asociațiile trebuie să informeze organizația internațională în legătură cu plățile solicitate de autoritățile vamale în ceea ce le privește.Prin introducerea acestor modificări, procedura de autorizare a asociațiilor pentru ca acestea să elibereze carnete TIR și să se constituie garante este descrisă mai clar de convenție. Se asigură accesul liber la sistemul TIR pentru alte asociații decât cele care reprezintă interesele sectorului transportului. Aranjamentele practice utilizate deja de principalii actori din sistem sunt acum definite în mod clar de textul juridic al convenției.3. ELEMENTELE JURIDICE ALE PROPUNERII3.1. Rezumatul acțiunii propusePropunerea de decizie prevede poziția care urmează a fi adoptată de către Comunitate în legătură cu propunerea de modificare a Convenției vamale privind transportul internațional de mărfuri sub acoperirea carnetelor TIR.3.2. Temeiul juridicArticolul 133 și articolul 300 alineatul (2) al doilea paragraf din Tratatul de instituire a Comunității Europene.3.3. Principiul subsidiaritățiiPropunerea este conformă cu principiul subsidiarității. Aceasta permite o modificare a acordului internațional care, ca atare, respectă principiul subsidiarității.Modificările propuse au fost adoptate anterior de către Grupul de lucru CEE-ONU privind problemele vamale care vizează transporturile.3.4. Principiul proporționalitățiiPropunerea este conformă cu principiul proporționalității. Aceasta permite o modificare a acordului internațional care, ca atare, respectă principiul proporționalității.3.5. Alegerea instrumentelorInstrumentele propuse: decizie.Acordurile internaționale și amendamentele aduse acestor acorduri sunt, în general, introduse în legislația comunitară prin intermediul unei decizii.4. IMPLICAțIILE BUGETAREPropunerea nu are implicații asupra bugetului comunitar.Propunere deDECIZIE A CONSILIULUIprivind poziția care urmează a fi adoptată de către Comunitate în legătură cu propunerea de modificare a Convenției vamale privind transportul internațional de mărfuri sub acoperirea carnetelor TIR (Convenția TIR din 1975)CONSILIUL UNIUNII EUROPENE,având în vedere Tratatul de instituire a Comunității Europene, în special articolul 133 coroborat cu articolul 300 alineatul (2) al doilea paragraf,întrucât:1.  Convenția vamală privind transportul internațional de mărfuri sub acoperirea carnetelor TIR (Convenția TIR) din 14 noiembrie 1975 a fost aprobată, în numele Comunității, prin Regulamentul (CEE) nr. 2112/78 al Consiliului din 25 iulie 1978[1] și a intrat în vigoare în Comunitate la 20 iunie 1983[2].2.  O versiune consolidată a Convenției TIR a fost publicată ca anexă la Decizia 2009/477/CE a Consiliului din 28 mai 2009[3], în temeiul căreia Comisia publică viitoarele modificări ale convenției în Jurnalul Oficial al Uniunii Europene, indicând data la care acestea intră în vigoare.3.  În iunie 2009, Grupul de lucru CEE-ONU privind problemele vamale care vizează transporturile a convenit că sunt necesare anumite modificări ale Convenției TIR. Modificările vizează partea I din anexa 9 la Convenția TIR, care privește procesul de autorizare a asociațiilor pentru ca acestea să elibereze carnete TIR și să se constituie garante.4.  Modificările propuse nu schimbă fondul părții I din anexa 9 la Convenția TIR, ci îl reorganizează astfel încât procedura de autorizare a asociațiilor pentru ca acestea să elibereze carnete TIR și să se constituie garante să fie mai ușor de înțeles și de aplicat. În plus, au fost adăugate anumite elemente noi. Unul dintre acestea constă în accesul liber la sistemul TIR pentru alte asociații decât cele care reprezintă industria transporturilor. Alte modificări vizează aranjamentele practice utilizate deja, dar care nu au fost prevăzute de textul juridic al convenției.5.  Toate statele membre și-au exprimat avizul favorabil cu privire la propunerea de modificare. Proiectul elaborat de Grupul de lucru privind problemele vamale care vizează transporturile a fost deja discutat în cadrul Comitetului Codului Vamal și a fost aprobat.6.  Următoarea sesiune a Comitetului de gestionare a Convenției TIR este programată pentru luna septembrie 2009 și se așteaptă ca toate părțile contractante la convenție să fie pregătite să adopte în mod formal modificările propuse ale Convenției TIR.7.  Prin urmare, trebuie stabilită poziția Comunității în legătură cu propunerea de modificare,ADOPTĂ PREZENTA DECIZIE:Articolul 1Poziția Comunității în cadrul Comitetului de gestionare se bazează pe propunerile de modificare prezentate în anexă.Articolul 2Prezenta decizie se adresează statelor membre.Comisia publică modificarea, odată adoptată, în Jurnalul Oficial al Uniunii Europene, indicând data la care aceasta intră în vigoare.Adoptată la Bruxelles,Pentru ConsiliuPreședinteleANEXĂÎn anexa 9, partea I se înlocuiește după cum urmează:„Partea IAUTORIZAREA ASOCIAȚIILOR PENTRU CA ACESTEA Să ELIBEREZE CARNETE TIR șI Să SE CONSTITUIE GARANTECONDIȚII ȘI CERINȚE8.  CONDIțIILE șI CERINțELE PE CARE TREBUIE Să LE RESPECTE ASOCIAțIILE PENTRU A FI AUTORIZATE DE PăRțILE CONTRACTANTE Să ELIBEREZE CARNETE TIR șI Să SE CONSTITUIE GARANTE ÎN CONFORMITATE CU ARTICOLUL 6 DIN CONVENțIE SUNT:(a) să dovedească faptul că, cel puțin în ultimul an, a funcționat ca o asociație înființată pe teritoriul părții contractante în care a fost emisă autorizația.(b) să demonstreze că situația financiară solidă și existența mijloacelor logistice îi permit îndeplinirea obligațiilor instituite prin convenție.(c) lipsa unor abateri și încălcări grave sau repetate ale legislației vamale ori fiscale.(d) întocmirea în scris a unui acord sau a oricărui alt instrument juridic între asociație și autoritățile competente ale părții contractante pe teritoriul căreia este înființată, inclusiv acceptarea de către asociație a îndatoririlor prevăzute la alineatul (3) din prezentul articol.9.  O copie legalizată a acordului scris sau a oricărui alt instrument juridic menționat la alineatul (1) litera (d), împreună, dacă este necesar, cu traducerea legalizată în limba engleză, franceză sau rusă, trebuie depusă la Comitetul executiv TIR. Orice modificări efectuate sunt aduse imediat la cunoștința Comitetului executiv TIR.10.  Asociația are următoarele îndatoriri:(i) să respecte obligațiile prevăzute la articolul 8 din convenție;(ii) să accepte suma minimă pentru fiecare carnet TIR stabilită de partea contractantă și care poate fi cerută asociației, în conformitate cu articolul 8 alineatul (3) din convenție;(iii) să verifice în mod continuu, în special înainte de a solicita autorizarea pentru accesul persoanelor la regimul TIR, îndeplinirea condițiilor și cerințelor minime de către persoanele respective, astfel cum se prevede în partea II a prezentei anexe;(iv) să furnizeze garanția pentru toate obligațiile asumate în țara în care este stabilită, în legătură cu operațiunile acoperite de carnetele TIR emise de asociație și de asociațiile străine afiliate la aceeași organizație internațională la care este ea însăși afiliată;(v) să își asigure obligațiile în mod satisfăcător pentru autoritățile competente ale părților contractante în care este stabilită, asumate în ceea ce privește o societate de asigurări, un fond al asigurătorilor sau o instituție financiară. Asigurarea contractului (contractelor) de garanție financiară trebuie să acopere totalitatea obligațiilor asociației în legătură cu operațiunile acoperite de carnetele TIR emise de aceasta și de asociațiile străine afiliate la aceeași organizație internațională la care este ea însăși afiliată.Termenul de notificare a încetării contractului (contractelor) de asigurare sau de garanție financiară nu trebuie să fie mai mic decât termenul de notificare a încetării acordului scris sau a oricărui alt instrument juridic menționat la alineatul (1) litera (d). O copie legalizată a contractului (contractelor) de asigurare sau de garanție financiară, precum și a modificărilor ulterioare ale acestora, se depune la Comitetul executiv TIR, inclusiv traducerea legalizată, dacă este cazul, în limba engleză, franceză sau rusă;(vi) să comunice anual Comitetului executiv TIR, până la data de 1 martie, prețul fiecărui tip de carnet TIR emis;(vii) să permită autorităților competente să verifice toate evidențele și conturile ținute în legătură cu administrarea regimului TIR;(viii) să accepte o procedură de soluționare eficientă a dezacordurilor apărute din folosirea incorectă sau frauduloasă a carnetelor TIR, dacă este posibil, fără a apela la instanțele de judecată;(ix) să se conformeze strict deciziilor luate de autoritățile competente ale părții contractante în care este stabilită cu privire la revocarea autorizației sau la excluderea sau retragerea de persoane, în conformitate cu articolul 6 și cu articolul 38 din convenție și cu partea II din prezenta anexă;(x) să fie de acord să pună în aplicare în mod corect toate deciziile adoptate de către Comitetul de gestiune și de Comitetul executiv TIR, în măsura în care autoritățile competente ale părților contractante în care este constituită asociația le-au acceptat.11.  În cazul în care se solicită unei asociații garante, în conformitate cu procedurile prevăzute la articolul 11, să plătească sumele menționate la articolul 8 alineatele (1) și (2), aceasta, în conformitate cu acordul scris menționat în nota explicativă 0.6.2bis-1 la articolul 6, alineatul 2bis, informează organizația internațională cu privire la primirea cererii.12.  Partea contractantă în care este stabilită asociația revocă autorizația acesteia de a elibera carnete TIR și de a se constitui garantă în caz de nerespectare a acestor condiții și cerințe. În cazul în care o parte contractantă revocă autorizația, decizia intră în vigoare cel mai devreme în trei (3) luni de la data revocării.13.  Autorizarea unei asociații în condițiile prevăzute mai sus nu aduce atingere responsabilităților și obligațiilor acelei asociații, prevăzute de prezenta convenție.14.  Condițiile și cerințele prevăzute mai sus nu aduc atingere altor condiții și cerințe pe care părțile contractante doresc să le prevadă.”[1] JO L 252, 14.9.1978, p. 1.[2] JO L 31, 2.2.1983, p. 13.[3] JO L 165, 26.6.2009, p. 1.


Proiect de decizia Comitetului Mixt al SEE de modificare a Protocolului 31 la Acordul SEE privind cooperarea în domenii specifice în afara celor patru libertăţi - Proiect de poziţie comună a Comunităţii


Anunţ juridic important

|

52007PC0814

Propunere de decizie a Consiliului de autorizare a introducerii pe piaţă a produselor care conţin, sunt compuse sau fabricate din porumb modificat genetic MON863xNK603 (MON-ØØ863-5xMON-ØØ6Ø3-6) în temeiul Regulamentului (CE) nr. 1829/2003 al Parlamentului European şi al Consiliului (Numai textele în limbile franceză şi neerlandeză sunt autentice)  /* COM/2007/0814 final */

	[pic] | COMISIA COMUNITĂŢILOR EUROPENE |Bruxelles, 18.12.2007COM(2007) 814 finalPropunere deDECIZIE A CONSILIULUIde autorizare a introducerii pe piață a produselor care conțin, sunt compuse sau fabricate din porumb modificat genetic MON863xNK603 (MON-ØØ863-5xMON-ØØ6Ø3-6) în temeiul Regulamentului (CE) nr. 1829/2003 al Parlamentului European și al Consiliului(Numai textele în limbile franceză și neerlandeză sunt autentice)(prezentată de Comisie)EXPUNERE DE MOTIVEPropunerea anexată de decizie a Consiliului se referă la produsele alimentare și furajele care conțin, sunt compuse sau fabricate din porumb modificat genetic MON863xNK603, pentru care Monsanto Europe S.A a înaintat autorităților competente din Regatul Unit, la 22 octombrie 2004, o cerere de introducere pe piață, în conformitate cu Regulamentul (CE) nr. 1829/2003 privind produsele alimentare și furajele modificate genetic.Propunerea anexată se referă, de asemenea, la introducerea pe piață a altor produse care conțin sau sunt compuse din porumb MON863xNK603, având aceeași utilizare ca orice alt soi de porumb, cu excepția cultivării.La 31 martie 2006, Autoritatea Europeană pentru Siguranța Alimentară (denumită în continuare EFSA) a emis un aviz favorabil în conformitate cu articolele 6 și 18 din Regulamentul (CE) nr. 1829/2003 și a concluzionat că este puțin probabil ca prin introducerea pe piață a produselor care conțin, sunt compuse sau fabricate din porumb MON863xNK603, astfel cum este descris în cerere, să se producă efecte negative asupra sănătății umane sau animale sau asupra mediului[1].În octombrie 2006, EFSA a publicat clarificări detaliate cu privire la modul în care a ținut cont, în procesul de elaborare a avizului, de observațiile autorităților competente din statele membre.La 13 aprilie 2007, EFSA a confirmat faptul că utilizarea genei nptII ca marcator de selecție în plantele modificate genetic nu reprezintă un risc pentru sănătatea umană, sănătatea animală sau pentru mediu.La 28 iunie 2007, în urma unei publicări științifice privind o nouă analiză a studiului efectuat pe șobolani timp de 90 de zile cu privire la porumbul MON 863 și investigând siguranța porumbului MON 863, EFSA a confirmat evaluarea sa anterioară favorabilă a siguranței porumbului MON 863.În acest context, la 10 octombrie 2007, a fost înaintat spre votare Comitetului permanent pentru lanțul alimentar și sănătatea animală un proiect de decizie a Comisiei de autorizare a introducerii pe piața comunitară a produselor care conțin, sunt compuse sau fabricate din porumb modificat genetic MON863xNK603. Comitetul nu a emis niciun aviz: douăsprezece state membre (149 de voturi) au votat în favoarea proiectului, unsprezece state membre (119 de voturi) au votat împotriva acestuia, iar patru state membre (77 de voturi) s-au abținut.Prin urmare, în temeiul articolului 35 alineatul (2) din Regulamentul (CE) nr. 1829/2003 și în conformitate cu articolul 5 din Decizia 1999/468/CE a Consiliului, modificată prin Decizia 2006/512/CE a Consiliului, Comisia trebuie să prezinte Consiliului o propunere cu privire la măsurile care urmează să fie adoptate, Consiliul având la dispoziție trei luni în care să hotărască cu majoritate calificată, și să informeze Parlamentul.Propunere deDECIZIE A CONSILIULUIde autorizare a introducerii pe piață a produselor care conțin, sunt compuse sau fabricate din porumb modificat genetic MON863xNK603 (MON-ØØ863-5xMON-ØØ6Ø3-6) în temeiul Regulamentului (CE) nr. 1829/2003 al Parlamentului European și al Consiliului(Numai textele în limbile franceză și neerlandeză sunt autentice) (Text cu relevanță pentru SEE)CONSILIUL UNIUNII EUROPENE,având în vedere Tratatul de instituire a Comunității Europene,având în vedere Regulamentul (CE) nr. 1829/2003 al Parlamentului European și al Consiliului din 22 septembrie 2003 privind produsele alimentare și furajele modificate genetic[2], în special articolul 7 alineatul (3) și articolul 19 alineatul (3),întrucât:1.  La 22 octombrie 2004, Monsanto Europe S.A. a prezentat autorităților competente din Regatul Unit o cerere, în conformitate cu articolele 5 și 17 din Regulamentul (CE) nr. 1829/2003, pentru introducerea pe piață a produselor și ingredientelor alimentare și a furajelor care conțin, sunt compuse sau fabricate din porumb MON863xNK603 (denumită în continuare „cererea”).2.  Cererea se referă, de asemenea, la introducerea pe piață a altor produse care conțin sau sunt compuse din porumb MON863xNK603, având aceleași utilizări ca orice alt soi de porumb, cu excepția cultivării. Prin urmare, în conformitate cu dispozițiile articolelor 5 alineatul (5) și 17 alineatul (5) din Regulamentul (CE) nr. 1829/2003, cererea include datele și informațiile prevăzute în anexele III și IV la Directiva 2001/18/CE a Parlamentului European și a Consiliului din 12 martie 2001 privind diseminarea deliberată în mediu a organismelor modificate genetic de abrogare a Directivei 90/220/CEE a Consiliului[3], precum și informații și concluzii cu privire la evaluarea riscului efectuată în conformitate cu principiile stabilite în anexa II la Directiva 2001/18/CE.3.  La 31 martie 2006, Autoritatea Europeană pentru Siguranța Alimentară (EFSA) a emis un aviz favorabil în conformitate cu articolele 6 și 18 din Regulamentul (CE) nr. 1829/2003 și a concluzionat că este puțin probabil ca prin introducerea pe piață a produselor care conțin, sunt compuse sau fabricate din porumb MON863xNK603, astfel cum este descris în cerere (denumite în continuare „produsele”), să se producă efecte negative asupra sănătății umane sau animale sau asupra mediului[4]. În avizul său, EFSA a ajuns la concluzia că datele cu privire la evenimente individuale pot fi folosite în sprijinul siguranței produselor și a luat în considerare toate întrebările specifice și problemele semnalate de statele membre în cadrul consultării autorităților naționale competente prevăzute la articolele 6 alineatul (4) și 18 alineatul (4) din regulamentul menționat anterior.4.  În octombrie 2006, la cererea Comisiei, EFSA a publicat clarificări detaliate cu privire la modul în care a ținut cont, în procesul de elaborare a avizului, de observațiile autorităților competente din statele membre și a publicat, de asemenea, informații suplimentare cu privire la diferite elemente luate în considerare de către Comitetul științific pentru organisme modificate genetic al EFSA.5.  În avizul său, EFSA a concluzionat, de asemenea, că planul de monitorizare a mediului, constând într-un plan general de supraveghere prezentat de solicitant, este în conformitate cu utilizarea prevăzută a produselor.6.  La 25 ianuarie 2007, în urma observațiilor publice și a unui raport publicat de către Organizația Mondială a Sănătății care clasifica canamicina și neomicina ca „agenți antibacterieni de importanță majoră pentru medicina umană și pentru strategiile de gestionare a riscurilor în cazul altor utilizări decât cele destinate omului”, Comisia a consultat Agenția Europeană pentru Medicamente (EMEA) cu privire la importanța terapeutică în medicina umană și cea veterinară a antibioticelor la care gena nptII creează rezistență. În urma răspunsului EMEA, Comisia a consultat EFSA cu privire la evaluarea siguranței genei nptII și a plantelor modificate genetic care conțin gena nptII . La 13 aprilie 2007, EFSA a confirmat evaluarea sa anterioară a siguranței plantelor modificate genetic care conțin gena nptII , concluzionând că prezența genei nptII în plantele modificate genetic destinate consumului uman și animal nu prezintă niciun risc pentru sănătatea umană, sănătatea animală sau pentru mediu.7.  La 15 martie 2007, în urma unei publicări științifice privind o nouă analiză a studiului efectuat pe șobolani timp de 90 de zile cu privire la porumbul MON 863 și investigând siguranța porumbului MON 863, Comisia a consultat EFSA cu privire la impactul pe care analiza respectivă l-ar putea avea asupra avizului său anterior referitor la porumbul MON 863. La 28 iunie 2007, EFSA a indicat că publicarea respectivă nu ridică noi probleme relevante din punct de vedere toxicologic și a confirmat evaluarea sa anterioară favorabilă cu privire la siguranța porumbului MON 863.8.  Având în vedere considerațiile de mai sus, autorizația pentru produsele în cauză ar trebui acordată.9.  Ar trebui alocat un identificator unic fiecărui OMG, în conformitate cu dispozițiile Regulamentului (CE) nr. 65/2004 al Comisiei din 14 ianuarie 2004 de stabilire a unui sistem de elaborare și alocare a unor identificatori unici pentru organismele modificate genetic[5].10.  Pe baza avizului emis de către EFSA, pentru produsele și ingredientele alimentare și furajele care conțin, sunt compuse sau produse din porumb MON863xNK603, nu este nevoie de alte cerințe specifice de etichetare decât cele prevăzute la articolele 13 alineatul (1) și 25 alineatul (2) din Regulamentul (CE) nr. 1829/2003. Cu toate acestea, pentru a asigura folosirea produselor în limitele autorizației prevăzute de prezenta decizie, etichetarea furajelor care conțin sau sunt compuse din OMG-uri și a altor produse decât cele alimentare sau furaje care conțin sau sunt compuse din OMG-uri necesitând autorizație, trebuie să fie completată cu o mențiune clară, conform căreia produsele în cauză nu se folosesc pentru cultivare.11.  În mod similar, avizul EFSA nu justifică impunerea unor condiții sau restricții specifice pentru introducerea pe piață și/sau a unor condiții sau restricții specifice pentru folosire și manipulare, inclusiv a unor cerințe de monitorizare după introducerea pe piață, sau a unor condiții specifice pentru protejarea anumitor ecosisteme/a mediului și/sau a anumitor zone geografice, astfel cum este prevăzut la articolul 6 alineatul (5) litera (e) și articolul 18 alineatul (5) litera (e) din Regulamentul (CE) nr. 1829/2003. Toate informațiile relevante privind autorizarea produselor ar trebui introduse în registrul comunitar al produselor alimentare și furajelor modificate genetic, în conformitate cu prevederile Regulamentului (CE) nr. 1829/2003.12.  Articolul 4 alineatul (6) din Regulamentul (CE) nr. 1830/2003 al Parlamentului European și al Consiliului din 22 septembrie 2003 privind trasabilitatea și etichetarea organismelor modificate genetic și trasabilitatea produselor destinate alimentației umane sau animale, produse din organisme modificate genetic, și de modificare a Directivei 2001/18/CE[6] stabilește cerințele de etichetare a produselor care conțin sau sunt compuse din OMG.13.  Prezenta decizie se notifică prin Centrul de informare pentru prevenirea riscurilor biotehnologice părților semnatare ale Protocolului de la Cartagena privind biosecuritatea la Convenția privind diversitatea biologică, în conformitate cu articolul 9 alineatul (1) și articolul 15 alineatul (2) litera (c) din Regulamentul (CE) nr. 1946/2003 al Parlamentului European și al Consiliului din 15 iulie 2003 privind deplasările transfrontaliere de organisme modificate genetic[7].14.  Comitetul permanent pentru lanțul alimentar și sănătatea animală nu a emis un aviz în termenul limită stabilit de președintele acestuia și, prin urmare, măsurile prevăzute de prezenta decizie trebuie adoptate de Consiliu.ADOPTĂ PREZENTA DECIZIE:Articolul 1 Organismul modificat genetic și identificatorul unicSe alocă identificatorul unic MON-ØØ863-5xMON-ØØ6Ø3-6, în conformitate cu prevederile Regulamentului (CE) nr. 65/2004, porumbului modificat genetic ( Zea mays L.) MON863xNK603 produs prin încrucișări între soiuri de porumb care conțin evenimentele MON-ØØ863-5 și MON-ØØ6Ø3-6, astfel cum este menționat la litera (b) din anexa la prezenta decizie.Articolul 2 Autorizația și introducerea pe piațăUrmătoarele produse sunt autorizate în sensul articolelor 4 alineatul (2) și 16 alineatul (2) din Regulamentul (CE) nr. 1829/2003, în conformitate cu condițiile stabilite în prezenta decizie:(a) produse și ingrediente alimentare care conțin, sunt compuse sau fabricate din porumb MON-ØØ863-5xMON-ØØ6Ø3-6;(b) furaje care conțin, sunt compuse sau fabricate din porumb MON-ØØ863-5xMON-ØØ6Ø3-6 ;(c) produse, altele decât cele alimentare și furajele, care conțin sau sunt compuse din porumb MON-ØØ863-5xMON-ØØ6Ø3-6, având aceeași utilizare ca orice alt soi de porumb, cu excepția cultivării.Articolul 3 Etichetarea1. În sensul cerințelor de etichetare stabilite la articolele 13 alineatul (1) și 25 alineatul (2) din Regulamentul (CE) nr. 1829/2003 și la articolul 4 alineatul (6) din Regulamentul (CE) nr. 1830/2003, „denumirea organismului” este „porumb”.2. Cuvintele „nu este destinat cultivării” apar pe eticheta și în documentele însoțitoare ale produselor care conțin sau sunt compuse din porumb MON-ØØ863-5xMON-ØØ6Ø3-6, menționate la articolul 2 literele (b) și (c).Articolul 4 Monitorizarea efectelor asupra mediului1. Titularul autorizației se asigură că planul de monitorizare a efectelor asupra mediului este instituit și pus în aplicare, astfel cum este stabilit la litera (h) din anexă.2. Titularul autorizației prezintă Comisiei rapoarte anuale cu privire la punerea în aplicare și rezultatele activităților stabilite în planul de monitorizare.Articolul 5 Registrul comunitarInformațiile din anexa la prezenta decizie se introduc în registrul comunitar al produselor alimentare și furajelor modificate genetic, în conformitate cu dispozițiile articolului 28 din Regulamentul (CE) nr. 1829/2003.Articolul 6 Titularul autorizațieiTitularul autorizației este Monsanto Europe S.A., Belgia, reprezentând Monsanto Company, Statele Unite ale Americii.Articolul 7 ValabilitatePrezenta decizie se aplică pentru o perioadă de zece ani de la data notificării sale.Articolul 8 DestinatarPrezenta decizie se adresează Monsanto Europe S.A., Scheldelaan 460, Haven 627 – B 2040 Antwerp - Belgia.Adoptată la Bruxelles,Pentru ConsiliuPreședinteleANEXĂ(a) Solicitantul și titularul autorizației:Denumire: Monsanto Europe S.A.Adresă: Scheldelaan 460, Haven 627 – B 2040 Antwerp – BelgiaÎn numele Monsanto Company - 800 N. Lindbergh Boulevard – St. Louis, Missouri 63167 - Statele Unite ale Americii(b) Denumirea și specificarea produselor:(1) Produse și ingrediente alimentare care conțin, sunt compuse sau fabricate din porumb MON-ØØ863-5xMON-ØØ6Ø3-6;(2) Furaje care conțin, sunt compuse sau fabricate din porumb MON-ØØ863-5xMON-ØØ6Ø3-6;(3) Produse, altele decât cele alimentare și furajele, care conțin sau sunt compuse din porumb MON-ØØ863-5xMON-ØØ6Ø3-6, având aceeași utilizare ca orice alt soi de porumb, cu excepția cultivării.Porumbul modificat genetic MON-ØØ863-5xMON-ØØ6Ø3-6, astfel cum este prezentat în cerere, este produs prin încrucișări între porumb care conține evenimentele MON-ØØ863-5 și MON-ØØ6Ø3-6 și exprimă proteina CryBb1 care conferă protecție împotriva anumitor insecte coleoptere ( Diabrotica spp.) și proteina CP4 EPSPS care conferă toleranță la erbicidul glifosat. Gena nptII , care conferă rezistență la canamicină, a fost utilizată ca marcator de selecție în procesul de modificare genetică.(c) Etichetare:(1) În sensul cerințelor de etichetare stabilite la articolele 13 alineatul (1) și 25 alineatul (2) din Regulamentul (CE) nr. 1829/2003 și la articolul 4 alineatul (6) din Regulamentul (CE) nr. 1830/2003, „denumirea organismului” este „porumb”.(2) Cuvintele „nu este destinat cultivării” apar pe eticheta și în documentele însoțitoare ale produselor care conțin sau sunt compuse din porumb MON-ØØ863-5xMON-ØØ6Ø3-6, menționate la articolul 2 literele (b) și (c).(d) Metoda de detecție:-  Metode cantitative PCR în timp real în funcție de eveniment pentru porumbul modificat genetic MON-ØØ863-5 și MON-ØØ6Ø3-6 validate pe baza porumbului MON-ØØ863-5xMON-ØØ6Ø3-6.-  Validată de laboratorul comunitar de referință, înființat în temeiul Regulamentului (CE) nr. 1829/2003, publicată la adresa http://gmo-crl.jrc.it/statusofdoss.htm-  Material de referință: ERM®-BF416 (pentru MON-ØØ863-5) și ERM®-BF415 (pentru MON-ØØ6Ø3-6) disponibile pe site-ul Institutului pentru materiale și măsurători de referință (IRMM) din cadrul Centrului Comun de Cercetare (CCC) al Comisiei Europene, la adresahttp://www.irmm.jrc.be/html/reference_materials_catalogue/index.htm(e) Identificator unic:MON-ØØ863-5xMON-ØØ6Ø3-6(f) Informații necesare în conformitate cu anexa II la Protocolul de la Cartagena privind biosecuritatea la Convenția privind diversitatea biologică:Centrul de informare pentru prevenirea riscurilor biotehnologice, înregistrare ID: a se vedea [ a se completa după notificare ](g) Condiții sau restricții privind introducerea pe piață, folosirea sau manipularea produselor:Nu sunt necesare.(h) Planul de monitorizare:Planul de monitorizare a efectelor asupra mediului în conformitate cu anexa VII la Directiva 2001/18/CE.[Link: plan publicat pe internet](i) Cerințe de monitorizare după introducerea pe piață a produselor alimentare destinate consumului uman:Nu sunt necesare.Notă: Linkurile către documentele aferente pot necesita modificări pe parcurs. Respectivele modificări vor fi făcute publice prin intermediul actualizării registrului comunitar al produselor alimentare și furajelor modificate genetic.[1] http://www.efsa.europa.eu/EFSA/efsa_locale-1178620753816_1178620784791.htm[2] JO L 268, 18.10.2003, p. 1. Regulament modificat prin Regulamentul (CE) nr. 1981/2006 al Comisiei (JO L 368, 23.12.2006, p. 99).[3] JO L 106, 17.4.2001, p. 1. Directivă modificată ultima dată prin Regulamentul (CE) nr. 1830/2003 (JO L 268, 18.10.2003, p. 24).[4] http://www.efsa.europa.eu/EFSA/efsa_locale-1178620753816_1178620784791.htm[5] JO L 10, 16.1.2004, p. 5.[6] JO L 268, 18.10.2003, p. 24.[7] JO L 287, 5.11.2003, p. 1.